Komisjoni määrus (EÜ) nr 1703/2000,

31. juuli 2000,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 2559/2000, [2] eriti selle artiklit 9,

ning arvestades järgmist:

(1) Määrusele (EMÜ) nr 2658/87 lisatud koondnomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.

(2) Määrusega (EMÜ) nr 2658/87 kehtestati koondnomenklatuuri tõlgendamise üldeeskirjad. Neid eeskirju kohaldatakse ka mis tahes muu täielikult või osaliselt koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse konkreetsete ühenduse sätetega tariifi kohaldamist ja teisi kaubavahetusega seotud meetmeid silmas pidades.

(3) Vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla.

(4) On asjakohane, et siduva tariifiinformatsiooni pidaja võib vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik, [3] viimati muudetud Euroopa Parlamendi ja nõukogu määrusega (EÜ) nr 955/1999 [4]) artikli 12 lõike 6 sätetele kolme kuu jooksul jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta koondnomenklatuuris, mis ei vasta käesoleva määrusega kehtestatud sätetele.

(5) Käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib jätkuvalt tugineda kolme kuu jooksul vastavalt määruse (EMÜ) nr 2913/92 artikli 12 lõike 6 sätetele.

Artikkel 3

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 31. juuli 2000

Komisjoni nimel

komisjoni liige

Pedro Solbes Mira

[1] EÜT L 256, 7.9.1987, lk 1.

[2] EÜT L 144, 17.6.2000, lk 6.

[3] EÜT L 302, 19.10.1992, lk 1.

[4] EÜT L 119, 7.5.1999, lk 1.

--------------------------------------------------

LISA

Kauba kirjeldus | CN-kood | Põhjendus |

(1) | (2) | (3) |

1.Seened, (perekonnast Agaricus), toiduks valmistatud, blanšeeritud, vedelikus, mida kirjeldatakse järgmiselt:vaba lenduv hape, väljendatud äädikhappena: 0,5 % massistsulfit: < 2 ppmsool: 2,6 % massistSee teisi säilitusaineid sisaldav toode sobib koheseks tarbimiseks. | 20031030 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 20 lisamärkusega 1 ning CN-koodide 2003, 200310 ja 20031030 sõnastusega. Soolasisalduse tõttu, mis ületab 2,5 % massist, jäetakse toode CN-koodi 20019050 alt välja vastavalt koondnomenklatuuri grupi 20 lisamärkusele 1. |

2.Stüreen-etüleen/propüleen-stüreeni või stüreen-etüleen/butüleen-stüreeni plokk-kopolümeeridest koosnev madala küllastumatusastmega sünteetiline materjal (joodiarv 4–7). | 40029990 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 40 märkuse 4 punktiga a ning CN-koodide 4002, 400299 ja 40029990 sõnastusega. Need plokkpolümeerid vastavad kõikidele grupi 40 märkuse 4 punkti a kriteeriumidele ja klassifitseeritakse rubriiki 4002 sünteeskautšukina. |

--------------------------------------------------